open-index/open-wikipedia-markdown huggingface dataset:
Γιοάν Γκουρκίφ

Ο **Γιοάν Μιγκέλ Γκουργίφ** (*Yoann Gourcuff*, γεννήθηκε 11 Ιουλίου 1986) είναι Γάλλος διεθνής ποδοσφαιριστής, ο οποίος αγωνίζεται στη γαλλική Σταντ Ρενναί ΦΚ, ομάδα της Λιγκ 1. Αγωνίζεται κυρίως ως επιθετικός μέσος, ενώ περιγράφεται ως "ένας πλέι μέικερ μεγάλης κλάσης", ο οποίος "είναι εξαιρετικός πασαδόρος". Το αγωνιστικό του στυλ, καθώς και οι ικανότητές του, έχουν οδηγήσει πολλούς στο να τον συγκρίνουν με τον θρύλο του γαλλικού ποδοσφαίρου, Ζινεντίν Ζιντάν.

Είναι γιος του Κριστιάν Γκουρκίφ, τωρινού τεχνικού της ομάδας της ΦΚ Λοριάν, απ' όπου ο Γιοάν ξεκίνησε την ποδοσφαιρική του καριέρα. Το 2001, ακολούθησε τα βήματα του πατέρα και πήγε στη Ρεν. Αφού πέρασε από όλες τις ηλικιακές κατηγορίες των τμημάτων υποδομής της ομάδας και έγινε μέλος της πρώτης ομάδας του συλλόγου, ο Γκουρκίφ έγινε σύντομα ένας από τους αγαπημένους παίκτες των οπαδών της ομάδας και οι ατομικές του διακρίσεις και ικανότητες οδήγησαν σύντομα ευρωπαϊκές ομάδες να ενδιαφερθούν για την απόκτησή του, κάτι που απέφερε τη μεταγραφή του στην ιταλική ΑΚ Μίλαν. Εκεί, ο Γκουρκίφ κατέκτησε αρκετούς τίτλους, αν και δεν ήταν βασικό στέλεχος της ομάδας, κάτι που είχε ως αποτέλεσμα την αποχώρηση, υπό τη μορφή δανεισμού, με προορισμό την ομάδα της Λιγκ 1, Μπορντό, με τον παίκτη να επιστρέφει έτσι στην πατρίδα του. Μετά από μια επιτυχημένη σεζόν, κατά την οποία η Μπορντό κατέκτησε το πρωτάθλημα και το κύπελλο Γαλλίας, ενώ ο Γκουρκίφ έλαβε αρκετές ατομικές διακρίσεις, υπέγραψε μόνιμο συμβόλαιο με την ομάδα. Ο Γκουρκύφ είχε παλαιότερα κερδίσει το βραβείο της UNFP για τον Παίκτη της Χρονιάς στη Λιγκ 1, και, τον Δεκέμβριο του 2009, είχε ψηφιστεί ως *Γάλλος Παίκτης της Χρονιάς*, για την αγωνιστική χρονιά 2009. Τον Αύγουστο του 2010, εντάχθηκε στην Ολιμπίκ Λυών, υπογράφοντας μαζί της συμβόλαιο πενταετούς διάρκειας.

Ο Γκουρκίφ είναι Γάλλος διεθνής. Προτού αγωνιστεί σε ανδρικό επίπεδο, αγωνίστηκε με την Εθνική Γαλλίας Κ-19, η οποία κατέκτησε το Ευρωπαϊκό Πρωτάθλημα Ποδοσφαίρου U-19 του 2005. Πραγματοποίησε το ντεμπούτο του με την εθνική ανδρών της Γαλλίας τον Αύγουστο του 2008. Πέτυχε το πρώτο του διεθνές τέρμα δύο μήνες αργότερα απέναντι στη Ρουμανία. Η μεγαλύτερη στιγμή του Γκουρκίφ με τη Γαλλία, ήταν η συμμετοχή του στο Παγκόσμιο Κύπελλο του 2010. Από τη στιγμή που εντάχθηκε στην εθνική ομάδα, του έχει δοθεί ο ρόλος του πλέι μέικερ της ομάδας, μία θέση που έμεινε κενή και ποτέ δεν καλύφτηκε, μετά την αποχώρηση του Ζιντάν από τον χώρο του ποδοσφαίρου το 2006.

## Παραπομπές


## Εξωτερικοί σύνδεσμοι

* Προφίλ του ESPN Soccernet 

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Ολιμπίκ Λιονναί
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ17
Συντηρητικό Λαϊκό Κόμμα (Δανία)

Το **Συντηρητικό Λαϊκό Κόμμα** (δαν. *Det Konservative Folkeparti*) είναι ένα συντηρητικό πολιτικό κόμμα στην Δανίας, το οποίο ιδρύθηκε το 1915. Σημερινός επικεφαλής του είναι ο Σόρεν Πάπε Πούλσεν.

Το κόμμα συμμετείχε σε διάφορες κυβερνήσεις συνεργασίας, ενώ προήλθε ένας πρωθυπουργός της Δανίας από το κόμμα, ο Πουλ Σλίτερ. Είναι μέλος του Ευρωπαϊκού Λαϊκού Κόμματος. Στις εκλογές του 2011, το κόμμα κέρδισε 8 από τις συνολικά 179 έδρες του Φόλκετινγκ, δέκα λιγότερες από εκείνες που είχε καταλάβει στις εκλογές του 2007.

## Έδρες σε κοινοβούλια

## Παραπομπές


Κατηγορία:Πολιτικά κόμματα της Δανίας
Κατηγορία:Φιλελεύθερα-Συντηρητικά κόμματα
Βασίλι Στρούβε

Ο ** Βασίλι Βασίλιεβιτς Στρούβε** (ρωσικά: Василий Васильевич Струве) ( Αγία Πετρούπολη, Ρωσική Αυτοκρατορία – 15 Σεπτεμβρίου 1965, Λένιγκραντ), ήταν σοβιετικός ασιανολόγος που καταγόταν από την οικογένεια Στρούβε, και ήταν ιδρυτής της Σοβιετικής επιστημονικής σχολής ερευνητών της ιστορίας της αρχαίας Εγγύς Ανατολής.

Το 1907 εισήχθη στο Τμήμα της Ιστορίας της Σχολής της Ιστορίας και Φιλοσοφίας του Πανεπιστημίου της Αγίας Πετρούπολης, όπου μελέτησε τα αρχαία ελληνικά, τα λατινικά και τα αρχαία αιγυπτιακά υπό τον διάσημο Ρώσο αιγυπτιολόγο Μπορίς Τουράγιεφ. Έγινε ειδήμονας σε όλα τα είδη της ιερογλυφικής γραφής, όπως επίσης και στη δημώδη γραφή. Αποφοίτησε από του Πανεπιστήμιο της Αγίας Πετρούπολης το 1911 και συνέχισε να κάνει ερευνητική εργασία και να διδάσκει εκεί μέχρι το 1913, όταν και έφυγε για τη Γερμανία για προχωρημένες σπουδές στην Αιγυπτιακή γλώσσα υπό τον Άντολφ Έρμαν. Μετά την επιστροφή του στη Ρωσία, έγινε λέκτορας (*privatdozent*) στο Πανεπιστήμιο της Αγίας Πετρούπολης το 1916, και καθηγητής το 1920. Ήταν ο διευθυντής του Τμήματος Τέχνης και Πολιτισμού της Αιγύπτου του Μουσείου του Ερμιτάζ από το 1918 έως το 1933. Αφού είχε γίνει λέκτορας, άρχισε να μελετάει την ακκαδική, τα αρχαία εβραϊκά και άλλες σημιτικές γλώσσες υπό τον Ρώσο μελετητή Σημιτικών σπουδών και ακαδημαϊκό Πάβελ Κοκόβτσοβ. Επίσης ο Στρούβε άρχισε να μελετάει μόνος του τη σουμεριακή γλώσσα.

Το 1928 υποστήριξε τη διατριβή του *Ο [[Μανέθων]] και η Εποχή του* για το Μεταπτυχιακό του δίπλωμα στην Ιστορία, και έλαβε Διδακτορικό δίπλωμα *τιμής ένεκεν*. Το 1935, αφού είχε προταθεί από τον Κοκόβτσεβ, έγινε πλήρες μέλος της Ακαδημίας Επιστημών της Σοβιετικής Ένωσης, γινόμενος έτσι Ακαδημαϊκός. Ήταν ο διευθυντής του Ινστιτούτου Εθνογραφίας και Ανθρωπολογίας της Σοβιετικής Ένωσης από το 1937 έως το 1940, και από το 1941 έως το 1950 διευθυντής του Ινστιτούτου Ανατολικών Σπουδών της Ακαδημίας και από το 1959 διευθυντής του Τμήματος του τελευταίου για την Αρχαία Ανατολή.

Ο Στρούβε κατά τη διάρκεια της ζωής του συνέγραψε περίπου 400 επιστημονικά έργα. Μαζί με τον Μπορίς Τουράγιεφ δούλεψαν στον Πάπυρο της Μόσχας και εξέδωσαν τη μετάφρασή του το 1930. Ως αιγυπτιολόγος μετέφρασε και εξέδωσε πάρα πολλά χειρόγραφα της δημώδους αιγυπτιακής που βρισκόταν σε μουσεία της Σοβιετικής Ένωσης. Το επιστημονικό του έργο δεν περιοριζόταν στην αιγυπτιολογία. Μεγάλο μέρος του ήταν αφιερωμένο επίσης στην ιστορία και την ιστορία της τέχνης της Σουμερίας, Βαβυλωνίας, Ασσυρίας, της Ιστορίας των Χετταίων, και άλλων πολιτισμών της αρχαίας Εγγύς Ανατολής. Συνέγραψε πάρα πολλά επιστημονικά άρθρα και βιβλία στα παραπάνω πεδία, μεταξύ των οποίων το γενικό έργο "Ιστορία της Αρχαίας Ανατολής" (1941). Ο Στρούβε ήταν επικεφαλής μεγάλης ερευνητικής ομάδας που άρχισε το έργο της έκδοσης όλων των Ελληνικών επιγραφών από το αρχαίο βασίλειο του Βοσπόρου. Εξέδωσε επίσης ένα έργο για την ιστορία των πολιτισμών των Βόρειων Παραλίων της Αρχαίας Μαύρης Θάλασσας, του Καυκάσου, και της Μέσης Ανατολής.

## Παραπομπές


## Εξωτερικοί σύνδεσμοι
*List of publications by V.V.Struve – στον ιστότοπο του Κέντρου της Αιγυπτιολογίας της Ρωσικής Ακαδημίας Επιστημών.

Κατηγορία:Ρώσοι ιστορικοί
Κατηγορία:Αιγυπτιολόγοι
Σριναγκάρ

Η **Σριναγκάρ** (αγγλικά: *Srinagar*) είναι η θερινή πρωτεύουσα της ινδικής ομόσπονδης πολιτείας Τζαμού και Κασμίρ. Σύμφωνα με την απογραφή του 2011, η **Σριναγκάρ** έχει 1.273.312 κατοίκους και είναι η μεγαλύτερη πόλη της πολιτείας. Η πόλη είναι κτισμένη σε υψόμετρο 1.600 περίπου μέτρων, στις όχθες του Υδάσπη (σήμερα Τζελάμ), ενός παραπόταμου του Ινδού, και της λίμνης Νταλ. Η πόλη είναι διάσημη για τους κήπους, τις λίμνες και τα καραβόσπιτα. Το όνομα Σριναγκάρ προέρχεται από τις σανσκριτικές λέξεις σρι και ναγκάρ, οι οποίες μαζί σημαίνουν «πόλη της αφθονίας και του πλούτου». Σύμφωνα με μια άλλη έκδοση, το όνομα είναι μια τοπική παραφθορά του σανσκριτικού Σούργιαναγκαρ. Η Σριναγκάρ είναι μια από τις δύο πρωτεύουσες της αμφισβητούμενης περιοχής Τζαμού και Κασμίρ. Η άλλη είναι η πόλη του Τζαμού. η οποία είναι χειμερινή πρωτεύουσα.

Είναι γνωστή για τα παραδοσιακά Κασμιρικά καλλιτεχνήματα και αποξηραμένα φρούτα της. Είναι η βορειότερη πόλη της Ινδίας με πληθυσμό άνω των 1.000.000 κατοίκων.

## Παραπομπές


## Εξωτερικοί σύνδεσμοι
* 
* Επαρχιακή διοίκηση της Σριναγκάρ
* Επίσημη ιστοσελίδα του Τζαμού και Κασμίρ

Κατηγορία:Πόλεις της Ινδίας
Μπορίς Τουράγιεφ

Ο **Μπορίς Αλαξάντροβιτς Τουράγιεφ** (ρωσικά: Бори́с Алекса́ндрович Тура́ев), , Νόβγκοροντ – 23 Ιουλίου 1920, Πέτρογκραντ), ήταν Ρώσος μελετητής της αρχαίας Εγγύς Ανατολής (κυρίως της αρχαίας Αιγύπτου και της Νουβίας). Έγινε δεκτός στην Ρωσική Ακαδημία Επιστημών το 1918.  

Αφού αποφοίτησε από το Πανεπιστήμιο της Αγίας Πετρούπολης το 1891, ο Τουράγιεφ σπούδασε υπό τον Γκαστόν Μασπερό και τον Άντολφ Έρμαν, και εργάστηκε σε μουσεία στο Βερολίνο, το Παρίσι, και το Λονδίνο. Από το 1896 παρέδιδε διαλέξεις στο Πανεπιστήμιο της Αγίας Πετρούπολης, στο οποίο ήταν καθηγητής από το 1911 και μετά. Μετά την ίδρυση του Μουσείου Καλών Τεχνών της Μόσχας, ο Τουράγιεφ έπεισε τον Βλαντιμίρ Γκολενίστσεφ να πουλήσει την αιγυπτιακή συλλογή του στο μουσείο. Για κάποιο καιρό ζούσε στο κτήριο του μουσείο, προετοιμάζοντας την συλλογή για την έκθεσή της. Η δικιά του συλλογή αιγυπτιακών αρχαιοτήτων κατέληξε στο Ερμιτάζ. 

Το μεγάλο έργο του Τουράγιεφ, η *Ιστορία της Αρχαίας Ανατολής* (1911, 2 τόμοι), ουσιαστικά χωρίς προηγούμενο ως προς την οπτική του, του επέφερε αναγνώριση στην Ευρώπη. Ήταν η πρώτη ολοκληρωμένη μελέτη, η οποία ανέλυε όλη την ιστορία της Αρχαίας Εγγύς Ανατολής (περιοχή που όρισε ο Τουράγιεφ που εκτινόταν από την Κεντρική Ασία και το Ιράν στα Ανατολικά, μέχρι την Καρχηδόνα στα Δυτικά. Έγραψε επίσης βιβλία για την αρχαία Αιγυπτιακή λογοτεχνία και μυθολογία (*Θεός [[Θωθ]]*, 1898, *Αιγυπτιακή Λογοτεχνία*, 1920).   

## Παραπομπές


## Εξωτερικοί σύνδεσμοι

*Πλήρης Βιβλιογραφία του Μπορίς Τουράγιεφ (στα ρωσικά)
*Η ''Ιστορία της Αρχαίας Ανατολής'' του Τουράγιεφ (στα ρωσικά)

Κατηγορία:Ρώσοι ιστορικοί
Βίτιαζ (ιστιοφόρο)

Το **Βίτιαζ** (αργότερα μετονομάστηκε σε **Skobelev**), ήταν  ατμοκίνητη κορβέτα του στόλου της Βαλτικής του Αυτοκρατορικού Ρωσικού Ναυτικού. Το *Vityaz* πέρασε μεγάλο μέρος της υπηρεσίας του ως ωκεανογραφικό ερευνητικό σκάφος, ολοκληρώνοντας δύο φορές τον γύρο του κόσμου με αυτή την ιδιότητα. 

Κατά τη διάρκεια της κατασκευής του Ωκεανογραφικού Μουσείου του Μονακό, ο Πρίγκιπας Αλβέρτος Α' προσωπικά επέλεξε το Βίτιαζ μαζί με άλλα 19 σημαντικά ωκεανογραφικά ερευνητικά σκάφη για να αναγραφούν στη ζωφόρο του νέου κτιρίου. 

## Γενικά
Το πλοίο αυτό, που το όνομά του σημαίνει «Γενναίος», ήταν ιστιοφόρο - ατμοκίνητο, με τρεις ιστούς (κατάρτια) και μία ενδιάμεση καπνοδόχο και φέρεται να ναυπηγήθηκε το 1862. Στις 8 Οκτωβρίου του 1870 αποπλέοντας από τον λιμένα της Κροστάνδης υπό τον πλοίαρχο Νασίμοφ ξεκίνησε πολύμηνες εξερευνητικές και υδρογραφικές αποστολές αρχικά στον Ειρηνικό. Ήταν αυτό το πλοίο που μετέφερε τον Ρώσο εξερευνητή Νικόλαο Μικλούκο στη Νέα Γουινέα.

Το 1882 μετονομάστηκε σε Σκομπέλεφ συνεχίζοντας τα ταξίδια του, ολοκληρώνοντας τον περίπλου της Γης μέχρι το 1889, ενώ μετά από λίγα χρόνια παροπλίστηκε.

Οι υδρογραφικές μετρήσεις που έγιναν από το πλοίο αυτό υπήρξαν σημαντικές για τη γενικότερη χαρτογράφηση της εποχής του.

## Παραπομπές


## Πηγές
* «Εγκυκλοπαίδεια Πάπυρος Larousse Britannica» τόμ. 14ος, σελ. 393.

Κατηγορία:Ιστιοφόρα
Κατηγορία:Ρωσικά πολεμικά πλοία
X (μέσο κοινωνικής δικτύωσης)

Το **Χ**, που προφέρεται στα ελληνικά ως «***Εξ***» ή «***Ιξ***», είναι ιστοχώρος κοινωνικής δικτύωσης (social media) που επιτρέπει στους χρήστες του να στέλνουν και να διαβάζουν σύντομα μηνύματα (μέχρι 280 χαρακτήρες), τα οποία ονομάζονται tweets (τουίτς). 

Τα μηνύματα μπορούν να αναγνωστούν και από μη συνδεδεμένους χρήστες, αλλά μόνο οι συνδεδεμένοι μπορούν να δημοσιεύσουν κείμενα καθώς και να σχολιάσουν ή να κάνουν retweets (ριτούιτς). 

## Ιστορία
### Ίδρυση ως Twitter (2006-2022)
[thumb|100px|Το λογότυπο του Twitter από το 2012 έως το 2023, πριν την εξαγορά του από τον [Ίλον Μασκ.]]
Δημιουργήθηκε την 21 Μαρτίου του 2006, ως **Twitter** από τον Τζακ Ντόρσεϊ και δημοσιεύθηκε τον Ιούλιο του ίδιου χρόνου. Η υπηρεσία έγινε γρήγορα δημοφιλής, καταγράφοντας το 2015 305 εκατομμύρια ενεργούς χρήστες. Είναι ένας από τους δέκα πιο δημοφιλείς ιστοτόπους του διαδικτύου.

Από τις 23 Σεπτεμβρίου 2016 έχουν ξεκινήσει διαδικασίες εξαγοράς του Χ (έως τότε Twitter).

### Μετονομασία σε X (από 2023)
Στις 25 Απριλίου 2022 ανακοινώθηκε η εξαγορά της πλατφόρμας από τον Ίλον Μασκ ο οποίος αργότερα άλλαξε το όνομα της σε Χ. Κάθε κάτοχος μετοχής θα λάβει 54,2$. Είχε προηγηθεί η αγορά του 9% των μετοχών στις αρχές Απριλίου.

## Λογότυπο

Αρχείο:Twitter logo.svg|2006-2010
Αρχείο:Twitter 2010 logo.svg|2010-2012
Αρχείο:Twitter-logo.svg|2012-2023
Αρχείο:X logo 2023.svg|2023-σήμερα


## Παραπομπές


## Εξωτερικοί σύνδεσμοι
* 
* Σελίδα στο X

Κατηγορία:Μέσα κοινωνικής δικτύωσης
Κατηγορία:Ιστοσελίδες κοινωνικής δικτύωσης
Χαβιέρ Σαβιόλα

Ο **Χαβιέρ Πέδρο Σαβιόλα Φερνάντες** (*Javier Pedro Saviola Fernández*, 11 Δεκεμβρίου 1981) είναι Αργεντινός πρώην διεθνής ποδοσφαιριστής που αγωνιζόταν ως επιθετικός.

Γεννήθηκε στο Μπουένος Άιρες. Ξεκίνησε και ολοκλήρωσε την καριέρα του στην Ρίβερ Πλέιτ, ενώ είχε σημαντική παρουσία στους δύο μεγαλύτερους ισπανικούς σύλλογους Ρεάλ Μαδρίτης και Μπαρτσελόνα.

## Τίτλοι
;Διεθνής
*Εθνική Ελπίδων Αργεντινής U-20
**Παγκόσμιο Κύπελλο ποδοσφαίρου κάτω των 20 ετών: 2001
*Ολυμπιακή ομάδα Αργεντινής
**Ολυμπιακοί αγώνες: 2004

;Σύλλογοι
*Ρίβερ Πλέιτ
**Πρωτάθλημα Αργεντινής-Απερτούρα: 1999
**Πρωτάθλημα Αργεντινής-Κλαουσούρα: 2000
*Σεβίλλη ΦΚ
**Κύπελλο ΟΥΕΦΑ: 2006
*Μπαρτσελόνα
**Σούπερκαπ Ισπανίας: 2006
*Ρεάλ Μαδρίτης
**Πρωτάθλημα Ισπανίας: 2008
**Σούπερκαπ Ισπανίας: 2008
*Μπενφίκα
**Πρωτάθλημα Πορτογαλίας: 2010
**Κύπελλο Πορτογαλίας: 2010, 2011, 2012
*Ολυμπιακός
**Σούπερλιγκ: 2013-2014

## Παραπομπές


## Εξωτερικοί σύνδεσμοι

 

Κατηγορία:Επιθετικοί ποδοσφαιριστές
Κατηγορία:Αργεντινοί ποδοσφαιριστές
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Ολυμπιακού Πειραιώς
Κατηγορία:FIFA 100
Κατηγορία:Πολιτογραφημένοι πολίτες της Ισπανίας
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Μητροπολίτης Αχαΐας Αθανάσιος

Ο **Μητροπολίτης Αχαΐας Αθανάσιος** (κατά κόσμον *Αθανάσιος Χατζόπουλος*, Αθήνα, 1950) είναι Έλληνας εφησυχάζων ιεράρχης της Εκκλησίας της Ελλάδος, ο οποίος έχει διετελέσει Διευθυντής του Γραφείου της Αντιπροσωπείας της στην Ευρωπαϊκή Ένωση.

## Βιογραφικά στοιχεία
Γεννήθηκε στην Αθήνα το 1950. Αποφοίτησε από το Β' Γυμνάσιο Αρρένων Αθηνών. Έλαβε πτυχίο από τη Φιλοσοφική Σχολή του Πανεπιστημίου Αθηνών το 1972 και το πτυχίο του από τη Θεολογική Σχολή του ίδιου ιδρύματος το 1976. Έκανε μεταπτυχιακές σπουδές στο Ποντιφικό Ανατολικό Ινστιτούτο. Το 1984 έλαβε διδακτορικό δίπλωμα από το Πανεπιστήμιο της Οξφόρδης με ειδίκευση στην Ελληνική Πατερική Παράδοση. Έλαβε υποτροφία από την Ποντιφική Επιτροπή για την Ενότητα των Χριστιανών από το 1977 έως το 1980 και ήταν επιμελητής χειρογράφων της Εθνικής Βιβλιοθήκης της Ελλάδος από το 1983 έως το 1994.

Διετέλεσε καθηγητής του Οικουμενικού Πανεπιστημίου του Μποσσύ κατά την περίοδο από το 1994 έως το 1997, του Ινστιτούτου Μεταπτυχιακών Σπουδών στη Γενεύη, καθώς επίσης και επισκέπτης καθηγητής των Πανεπιστημίων της Γενεύης και του Φράιμπουργκ]] από το 1997 έως το 2000. Από το 1993 έως το 1994 δίδαξε σε διάφορα ιδρύματα, όπως αυτό της Θεολογικής Ακαδημίας στην Αλβανία.

Στις 11 Οκτώβριου 2000 εξελέγη από την Ιεραρχία της Ιεράς Συνόδου της Εκκλησίας της Ελλάδος βοηθός επίσκοπος της Ιεράς Αρχιεπισκοπής Αθηνών με τον τίτλο του Επισκόπου Αχαΐας και διορίσθηκε διευθυντής του Γραφείου της Αντιπροσωπείας της Εκκλησίας της Ελλάδος στην Ευρωπαϊκή Ένωση. Στις 5 Αυγούστου 2007 η Διαρκής Ιερά Σύνοδος της Εκκλησίας της Ελλάδος τον ανύψωσε, τιμής ένεκεν, σε Μητροπολίτη Αχαΐας. Στις 10 Οκτωβρίου 2022 παραιτήθηκε από τη Θέση του Διευθυντή του Γραφείου της Αντιπροσωπείας της Εκκλησίας της Ελλάδος στην Ευρωπαϊκή Ένωση. Στις 4 Οκτωβρίου 2023 η Διαρκής Ιερά Σύνοδος αποδέχθηκε τη παραίτηση του από βοηθού επισκόπου της Ιεράς Αρχιεπισκοπής Αθηνών.

## Παραπομπές


Κατηγορία:Έλληνες ιεράρχες
Κατηγορία:Επίσκοποι Αχαΐας
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Πανεπιστημίου της Οξφόρδης
Αντρέ Ντεμαιζόν

Ο **Αντρέ Αλφρέ Ντεμαιζόν** (André Demaison) (1883 - 1956) ήταν Γάλλος συγγραφέας - διηγηματογράφος που είχε τιμηθεί με το βραβείο Γκραν Πρι μυθιστορήματος της Γαλλικής Ακαδημίας το 1929, ενώ στον Β΄ Παγκόσμιο Πόλεμο υπήρξε συνεργάτης των Γερμανών.

## Βιογραφία
Γεννήθηκε στις 17 Ιανουαρίου του 1883 στο Μπορντό της Γαλλίας και ξεκίνησε το συγγραφικό του έργο σε ηλικία 20 ετών, το 1903. Μεταβαίνοντας στην Αφρική, στη περιοχή της Νιγηρίας εργάστηκε ως κυνηγός αγρίων ζώων για λογαριασμό του ζωολογικού κήπου της Αμβέρσας. Όταν επέστρεψε στη Γαλλία κατατάχθηκε στο πεζικό όπου και ανέλαβε διερμηνέας στη Σενεγάλη. Αργότερα μετά τον Α΄ Π.Π. αρχίζει ένα έντονο συγγραφικό έργο με θέματα μεταξύ ανθρώπων και ζώων που προκαλούν ιδιαίτερη εντύπωση αλλά και μεγάλη φήμη. Το 1929 κερδίζει το βραβείο Γκραν Πρι μυθιστορήματος της Γαλλικής Ακαδημίας. 
Στον Β΄ Π.Π., την περίοδο του καθεστώτος του Βισύ, (1942), διορίστηκε διευθυντής του Εθνικού Ιδρύματος Ραδιοφωνίας, διατελώντας επίσης και μέλος του Εθνικού Συμβουλίου . Μετά την απελευθέρωση, το 1945, καταδικάστηκε από τα δικαστήρια για τη συμμετοχή του στο καθεστώς Βισύ, αλλά  τελικά έλαβε αμνηστία και επανήλθε στο Τάγμα της Λεγεώνας τιμής. Από τότε συνέχισε να δημοσιεύει και νέα έργα που έχουν μεταφραστεί στην αγγλική και κυκλοφορήσει στις ΗΠΑ, μέχρι τρία χρόνια πριν τον θάνατό του. Πέθανε στις 19 Σεπτεμβρίου του 1956.

## Συγγραφικό έργο
Το συγγραφικό του έργο περιλαμβάνει περισσότερους από 30 τίτλους, που δημοσιεύθηκαν μεταξύ 1923 - 1956 , κατά σειρά όπως:
* 1924  : Diato, ειδύλλιο ο μαύρος άνθρωπος που είχε τρεις συζύγους και πέθανε.
* 1925  : Η βασίλισσα του σκότους.
* 1928  : Ο Πασάς του Τιμπουκτού.
* Το ζώο - Κωμωδία που αποτελείται από τέσσερις τόμους:
**α) 1929  : Το βιβλίο του ονομάζεται άγρια θηρία , που έλαβε Grand Prix της Γαλλικής Ακαδημίας
**β) 1930  : Η Κωμωδία των ζώων.
**γ) 1934  : Άλλα άγρια θηρία όπως ονομάζονται.
**δ) 1938  : Η Νέα Κιβωτός του Νώε.
* 1931  : Diaeli το μαύρο βιβλίο της σοφίας
* 1933  : Tropics (= Τροπικοί).
* 1934  : Η εκδίκηση της Καρχηδόνας.
* 1939  : Η συγχώρεση των τερμιτών.
* 1941  : Latitudes (= γεωγρ. πλάτη).
* 1942  : Η έννοια της σύγκρουσης, Εκδόσεις Flammarion.
* 1948  : L'Etoile de Dakar (Το άστρο του Ντακάρ).
* 1949  : Το πρόσωπο της Γης.
* 1953  : Το βιβλίο των άγριων παιδιών.

## Παραπομπές


## Πηγές

* "Μεγάλη Ελληνική Εγκυκλοπαίδεια" τομ. ΙΗ΄, σελ. 497, και τομ. Γ΄ συμπλήρωμα), σελ. 855.

Κατηγορία:Γάλλοι διηγηματογράφοι
Κατηγορία:Γάλλοι μυθιστοριογράφοι
Ναός Αγίου Γρηγορίου του Φωτιστή (Κομοτηνή)

Ο **Ναός Αγίου Γρηγορίου του Φωτιστή** (Αρμενική γλώσσα: Սուրբ Գրիգոր Լուսավորիչ եկեղեցի) είναι ένας Χριστιανικός Αρμένικος Ναός ο οποίος εγκαινιάστηκε στις 25 Νοεμβρίου 1834 στην Κομοτηνή. Ο Ναός βρίσκεται στην ιστορικά γνωστή περιοχή της Κομοτηνής με το όνομα *Αρμενιό*, λόγω του ότι στην περιοχή αυτή κατοικούσε η Αρμένικη κοινότητα Κομοτηνής (το "Αρμενιό" είναι η περιοχή δυτικά του σημερινού Δημαρχείου Κομοτηνής και ανατολικά του Ξενοδοχείου "Ξενία". 

## Ιστορία
Ο ναός χτίστηκε σε οικόπεδο της αρμένικης κοινότητας Κομοτηνής και σήμερα σώζεται η κτητορική επιγραφή, όπου φαίνεται το έτος κατασκευής και το ποσό που χρησιμοποιήθηκε για την ανέγερση του ναού. Η εκκλησία είναι αφιερωμένη στον άγιο Ιάκωβο και  υπαγόταν διοικητικά στην αρχιεπισκοπή Αδριανούπολης. Σύμφωνα με την Αρμένικη θρησκευτική παράδοση, στην Κομοτηνή υπήρξε επιδημία πανούκλας και έγινε τάμα στον άγιο Ιάκωβο, με αποτέλεσμα η πανούκλα να παρέλθει. Τότε η κοινότητα  διατήρησε ετήσιο "μαντάγ" (αρμένικο "κουρμπάνι/τάμα") στο σωτήριο άγιο, αλλά όταν αργότερα το ετήσιο "μαντάγ" λησμονήθηκε νέα επιδημία σάρωσε την Κομοτηνή. Οι πιστοί τότε επικαλέστηκαν εκ νέου τη βοήθεια του αγίου και σήμερα κάθε δεύτερη Κυριακή του Δεκέμβρη τιμάται στην εκκλησία ο άγιος Ιάκωβος για τη σωτηρία της πόλης .  

## Παραπομπές



Κατηγορία:Εκκλησίες στην Κομοτηνή
Γρηγοριου
Κατηγορία:Αρμενική αρχιτεκτονική
Επαγγελματίας οπλίτης

Ο **Επαγγελματίας Οπλίτης** (**ΕΠ.ΟΠ.**) νοείται Υπαξιωματικός ο οποίος κατατάσσεται για την αντιμετώπιση των αναγκών των Ελληνικών Ενόπλων Δυνάμεων σε μόνιμα στελέχη, προκειμένου να καλυφθούν θέσεις επιχειρησιακών και τεχνικών ειδικοτήτων, οι οποίες απαιτούν σημαντική εκπαίδευση και εξειδίκευση. Κατατάσσονται και υπηρετούν ως Μόνιμοι Υπαξιωματικοί μετά το πέρας επτά ετών. Κατατάσσονται και εξελίσσονται βαθμολογικά ως Υπαξιωματικοί στο μεγαλύτερο μέρος της πορείας τους στο στράτευμα.  

## Πρόσληψη
Η πρόσληψη γίνεται ύστερα από προκήρυξη πλήρωσης θέσεων από τον Υπουργό Εθνικής Άμυνας, μετά από έγκριση του Γενικό Επιτελείο Στρατού. Με την προκήρυξη καθορίζονται οι ειδικότητες και ο χρόνος υποβολής τους.

## Προσόντα
Ως Επαγγελματίες Υπαξιωματικοί θα πρέπει να έχουν κάποια ειδικά προσόντα και προϋποθέσεις για να καταταγούν:

* Να έχουν την *ελληνική* ιθαγένεια.
* Να έχουν συμπληρώσει το *18ο* έτος της ηλικίας και να μην έχουν υπερβεί το 28ο έτος κατά το έτος κατάταξης τους στις Ένοπλες Δυνάμεις. 
* Να έχουν ανάστημα τουλάχιστον *1,60μ* οι άνδρες και *1,55* οι γυναίκες. 
* Να έχουν γραμματικές γνώσεις, το επίπεδο των οποίων καθορίζεται κατά ειδικότητες με απόφαση του Υπουργού Εθνικής Άμυνας. 
* Να είναι ικανοί κατηγορίας πρώτης (I/1) ή δεύτερης (Ι/2), σύμφωνα με τις διατάξεις που ισχύουν για την εξέταση της σωματικής ικανότητας των μονίμων - στρατευσίμων.

## Πηγές
*

Κατηγορία:Ελληνικός Στρατός
Πενταφθοριούχος χρυσός

μικρογραφία|δεξιά|Κρυσταλλική δομή Au<sub>2</sub>F<sub>10</sub>
Ο **Πενταφθοριούχος Χρυσός** είναι ανόργανη χημική ένωση, που αποδίδεται με το χημικό τύπο **AuF<sub>5</sub>**, αλλά ο πραγματικός τύπος της (στοιχειώδους) δομικής μονάδας της είναι **Au<sub>2</sub>F<sub>10</sub>**. Αυτή η φθοριούχος ένωση περιέχει χρυσό με τον υψηλότερο αριθμό οξείδωσής του (+5). Ο χημικά καθαρός πενταφθοριούχους χρυσός, στις κανονικές συνθήκες περιβάλλοντος, είναι κόκκινο στερεό, το οποίο διαλύεται στο υδροφθόριο, αλλά τέτοια διαλύματα αποσυντίθενται απελευθερώνοντας φθόριο. Η κρυσταλλική δομή του πενταφθοριούχου χρυσού σε στερεά δομή είναι κεντροσυμμετρική με εξαϋποκατεστημένο χρυσό και οκταεδρική διάταξη, σε δύο (2) οκτάεδρα με κοινή τη μία ακμή. Τα δυο (2) άτομα χρυσού στα κέντρα των δυο νοητών οκταέδρων και τα δέκα (10) άτομα φθορίου στις κορυφές τους. Άλλες, αντίστοιχες, πενταφθοριούχες ενώσεις είναι μονομερείς (PF<sub>5</sub>, AsF<sub>5</sub>, SbF<sub>5</sub>, ClF<sub>5</sub>, BrF<sub>5</sub>, IF<sub>5</sub>), τετραμερείς (NbF<sub>5</sub>, TaF<sub>5</sub>, CrF<sub>5</sub>, MoF<sub>5</sub>, WF<sub>5</sub>, TcF<sub>5</sub>, ReF<sub>5</sub>, RuF<sub>5</sub>, OsF<sub>5</sub>, RhF<sub>5</sub>, IrF<sub>5</sub>, PtF<sub>5</sub>), ή πολυμερείς (BiF<sub>5</sub>, VF<sub>5</sub>, UF<sub>5</sub>). 
## Παραπομπές


Κατηγορία:Ανόργανες ενώσεις φθορίου
Κατηγορία:Ενώσεις χρυσού
Πέλεκυς του Αρκαλοχωρίου

thumb|240px|Ο πέλεκυς όπως εκτίθεται στο Αρχαιολογικό Μουσείο Ηρακλείου
Ο **Πέλεκυς του Αρκαλοχωρίου**, είναι αρχαιολογικό εύρημα που ανακαλύφθηκε το 1934 από τον Σπυρίδωνα Μαρινάτο στη σπηλιά του Προφήτη Ηλία στο Αρκαλοχώρι της Κρήτης. 
## Περιγραφή
Είναι μπρούτζινος  ιερός διπλός πέλεκυς, ενεπίγραφος με δεκαπέντε σύμβολα όμοια με αυτά του δίσκου της Φαιστού. Φυλάσσεται στο Αρχαιολογικό Μουσείο Ηρακλείου.

## Δείτε επίσης
* Κρητικά Ιερογλυφικά 
* Μινωική Γραφή

## Βιβλιογραφία
* Best, Jan G. P.; Woudhuizen, Fred (31 December 1989). Lost Languages from the Mediterranean. Brill. p. 97. ISBN 978-90-04-08934-1.  
* Whittaker, Helène (2005). "Social and Symbolic Aspects of Minoan writing". European Journal of Archaeology 8 (2): 157–181. doi:10.1177/1461957105058207. 
* Price, Glanville (2000). Encyclopedia of the languages of Europe. Wiley-Blackwell. p. 384. ISBN 978-0-631-22039-8. 
* Timm, Torsten (2004). "Der Diskos von Phaistos - Anmerkungen zur Deutung und Textstruktur". Indogermanische Forschungen (109): 204–231.  (PDF 0.5 Mb)

## Εξωτερικοί σύνδεσμοι

* Η επιγραφή του πέλεκυ από το ΤΕΙ ΚΡΗΤΗΣ http://www.teicrete.gr/arkalochori/cretan-hieroglyphic.php .
* Πρώιμες γραφές - http://evikapa.blogspot.gr/2008/06/blog-post_8689.htm/l.
* Σπήλαιο Αρκαλοχωρίου - http://www.gistor.gr/2008-11-24-09-01-10/664-2008-11-24-17-29-27 .

Κατηγορία:Αρχαία τέχνη
Κατηγορία:Αρχαία Κρήτη
Κατηγορία:Μινωική τέχνη
Στάδιο Μονουμεντάλ

Το **Στάδιο Μονουμεντάλ** () είναι στάδιο στο Μπουένος Άιρες στην Αργεντινή και είναι έδρα της Ρίβερ Πλέιτ και της Εθνικής Αργεντινής. Είναι το μεγαλύτερο γήπεδο ποδοσφαίρου στην Αργεντινή, με χωρητικότητα 84.567 θεατών και διαθέτει πλήρη υποδομή για αγώνες στίβου.

## Ιστορία
Το Στάδιο Μονουμεντάλ άρχιζε να χτίζεται από το 1936 έως το 1938. Το γήπεδο εγκαινιάστηκε την Τετάρτη 25 Μαΐου 1938. Στον πρώτο αγώνα του γηπέδου, 68.000 φίλαθλοι ήταν παρόντες στο νέο γήπεδο για να παρακολουθήσουν τη Ρίβερ Πλέιτ να κερδίζει με σκορ 3-1 την Πενιαρόλ. Το στάδιο ανακαινίστηκε για να φιλοξενήσει τον τελικό του Μουντιάλ του 1978. Επίσης, έχει φιλοξενήσει τέσσερις τελικούς Κόπα Αμέρικα, με πιο πρόσφατο τον τελικό του 2011.


Αρχείο:Estadio Monumental 1970s.jpg
Αρχείο:Estadio Monumental Mundial 78.jpg
Αρχείο:RiverPlateStadium.jpg
Αρχείο:Estadio Monumental.jpg


## Παραπομπές


Κατηγορία:Στάδια ποδοσφαίρου στην Αργεντινή
Κατηγορία:Ρίβερ Πλέιτ
Κατηγορία:Μπουένος Άιρες
Κατηγορία:Εθνική Αργεντινής (ποδόσφαιρο)
Κατηγορία:Στάδια Παγκοσμίου Κυπέλλου Ποδοσφαίρου 1978
Γιούρι Νετσάγιεφ-Μαλτσόφ

Ο **Γιούρι Στεπάνοφιτς Νετσάγιεφ-Μαλτσόφ** (1834 – 1913) ήταν από τους κυριότερους κατασκευαστές υαλικών στη Ρωσία, γαιοκτήμονας, και πάτρωνας των τεχνών, και ο κυριότερος δωρητής του Μουσείου Πούσκιν. Είχε στην ιδιοκτησία του καταστήματα στη Μόσχα και την Αγία Πετρούπολη, τα οποία πωλούσαν τα υαλικά του που κατασκευάζονταν στα εργοστάσια του στο Γκους Κρουστάλνι. Οι μεγαλύτερες εκθέσεις στη Ρωσία προμηθεύονταν με τα δικά του προϊόντα από γυαλί.

## Δείτε επίσης

*Μουσείο Πούσκιν

## Παραπομπές


Κατηγορία:Ρώσοι επιχειρηματίες
Πολιτειακή Γερουσία της Ουάσινγκτον

Η **Πολιτειακή Γερουσία της Ουάσινγκτον** (αγγλικά: *Washington State Senate*) είναι η άνω βουλή του Νομοθετικού Σώματος της πολιτείας της Ουάσινγκτον.. Το σώμα αποτελείται από 49 γερουσιαστές, έκαστος αντιπροσωπεύων μια περιφέρεια με πληθυσμό περίπου 120.000. Η Πολιτειακή Γερουσία συνέρχεται στο Νομοθετικό Μέγαρο στην Ολύμπια.

Όπως στην κάτω Βουλή των Αντιπροσώπων, οι πολιτειακοί γερουσιαστές υπηρετούν χωρίς όρια θητείας, αν και οι γερουσιαστές υπηρετούν τετραετείς θητείες. Οι γερουσιαστές εκλέγονται από τις ίδιες νομοθετικές περιφέρειες με τα μέλη της Βουλής, με κάθε περιφέρεια να εκλέγει δύο αντιπροσώπους αλλά μόνο έναν γερουσιαστή.

## Ηγεσία
Ο Αναπληρωτής Κυβερνήτης της Ουάσινγκτον χρηματίζει Πρόεδρος της Γερουσίας, αλλά ψηφίζει μόνο αν απαιτείται η ψήφος του για να σπάσει μια ισοψηφία. Εν τη απουσία του/της, ο Προσωρινός Πρόεδρος προεδρεύει της Γερουσίας. Ο προσωρινός Πρόεδρος εκλέγεται από την πλειοψηφική παράταξη και ακολουθεί επιβεβαίωση από την ολομέλεια της Γερουσίας μέσω ενός Ψηφίσματος της Γερουσίας. Ο Προσωρινός Πρόεδρος είναι η κορυφαία θέση ηγεσίας στη Γερουσία. Οι άλλοι ηγέτες της Γερουσίας, όπως ο Αρχηγός της πλειοψηφίας και της μειοψηφίας εκλέγονται από τις αντίστοιχες κομματικές τους παρατάξεις.

## Σύνθεση

### Μέλη (2013–2014, 63ο Νομοθετικό Σώμα)

## Βλέπε επίσης
*Πολιτειακό Καπιτώλιο της Ουάσινγκτον
*Πολιτειακό Νομοθετικό Σώμα της Ουάσινγκτον
*Βουλή των Αντιπροσώπων της Ουάσινγκτον

## Αναφορές


## Εξωτερικοί σύνδεσμοι
*Washington State Senate 
*Map of State Senate Districts

Γερουσ
Ουασινγκτον
Κρητικά ιερογλυφικά

Τα **κρητικά ιερογλυφικά**  είναι ένα σύστημα γραφής που χρησιμοποιήθηκε στην Κρήτη κατά την Πρώιμη έως Μέση Εποχή του Χαλκού (περίπου 2100-1700 π.Χ.). Αποτελούν ένα από τα τρία κύρια συστήματα γραφής του Μινωικού Πολιτισμού, μαζί με τη Γραμμική Α και τη Γραμμική Β, και η ακριβής τους λειτουργία παραμένει ασαφής, καθώς δεν έχουν αποκρυπτογραφηθεί πλήρως.

Τα σύμβολα αυτής της γραφής εντοπίστηκαν κυρίως στα Μάλια, την Κνωσσό και τον Πετρά, με τα σημαντικότερα ευρήματα να περιλαμβάνουν πήλινες επιγραφές, σφραγίδες, και τελετουργικά αντικείμενα, όπως ο Πέλεκυς του Αρκαλοχωρίου. Επίσης, έχει συζητηθεί κατά πόσο ο Δίσκος της Φαιστού αποτελεί μέρος αυτού του συστήματος.

Η πρώτη καταγραφή των συμβόλων έγινε από τον Άρθουρ Έβανς το 1909. Συνολικά, έχουν καταγραφεί περίπου 314 σύμβολα. Αν και ορισμένα από τα σύμβολα μοιάζουν με εκείνα της Γραμμικής Α, οι ερευνητές δεν έχουν καταλήξει σε σαφή φωνητική αξία για τα σύμβολα των Κρητικών Ιερογλυφικών, καθώς δεν έχουν εντοπιστεί διγλωσσικά κείμενα που να διευκολύνουν την αποκρυπτογράφηση.

## Γενικές πληροφορίες
Μέχρι και το 1989, το corpus των κρητικών ιερογλυφικών επιγραφών περιελάμβανε δύο μέρη: Σφραγίδες και άλλα πύλινα αντικείμενα. Το πρώτο corpus δημοσιεύτηκε από τον Αρθούρο Έβανς το 1909 και έκτοτε έχει επικαιροποιηθεί. Το 1996 δημοσιεύτηκε το *Corpus Hieroglyphicarum Inscriptionum Cretae* που περιλαμβάνει τόσο πύλινες ταμπλέτες με σύμβολα χαραγμένα σε αυτές, όσο και άλλα ευτήματα, όπως σφραγιδόλιθους. Η σχέση του Δίσκου της Φαιστού και του Πέλεκυ του Αρκαλοχωρίου με τα ιερογλυφικά είναι αμφιλεγόμενη, καθώς οι δύο επιγραφές έχουν μεν αρκετά κοινά με αυτά, αλλά και σημαντικές διαφορές. Ωστόσο, η στήλη των Μαλίων, μια άλλη εξίσου σημαντική επιγραφή θεωρείται επίσημα κείμενο των Ιερογλυφικών από τους περισσότερους ερευνητές. 

Έχει προταθεί ότι τα ιερογλυφικά εξελίχθηκαν στις γραμμικές γραφές, όπως η Γραμμική Α, ωστόσο τίποτα δεν είναι απολύτως ξεκάθαρο. Επίσης, παρόλο που τα ιερογλυφικά είναι προγενέστερα της Γραμμικής Α, συνυπήρξαν για το μεγαλύτερο μέρος της ιστορίας τους.thumb|Πράσινη σφραγίδα ίασπη με κρητικά ιερογλυφικά. 1800 π.Χ.|267x267εσ

## Χρονολόγιο
Η εξέληξη των Ιερογλυφικών πέρασε τρία στάδια:

* Γραφή Αρχανών: Εδώ η γραφή μοιάζει με απλά εικονογράμματα, αλλά ο αριθμός και η συχνότητα των συμβόλων τα καθιστά πιο πιθανό να πρόκειται για συλλαβογράμματα. 
* Ιερογλυγική Α: Μοιάζει αρκετά με της Γραφή των Αρχανών, αλλά τα ζώα απεικονίζονται ως κεφαλές.
* Ιερογλυφική Β: Η γραφή έχει απλοποιηθεί αρκετά ώστε να λειτουργήσει ως πιθανό πρωτότυπο για τις γραμμικές γραφές και την Κυπρομινωική γραφή και τα ιδεογράμματα μεταξύ των γραφών να ταιριάζουν. 

Η ανάπτυξη της Κρητικής Ιερογλυφικής γραφής, της Γραμμικής Α´ και της Γραμμικής Β´, τα τρία βασικά είδη γραφών της Εποχής του Χαλκού, συννοψίζονται ως εξής: 

## Δείτε επίσης
* Γραμμική Α´
* Γραμμική Β´
*Κυπρομινωικό συλλαβάριο
* Κρητική Γραφή
* Αιγαιακά ψηφία

## Παραπομπές


## Εξωτερικοί σύνδεσμοι

* The Cretan Hieroglyphic Texts 
* Λίθινη επιγραφή στα Μάλλια

Κατηγορία:Συστήματα γραφής
Κατηγορία:Αρχαία Κρήτη
Μουσείο Ρουμιάντσεφ

Το **Μουσείο Ρουμιάντσεφ** (ρωσικά: Румянцевский музей) ήταν το πρώτο δημόσιο μουσείο της Μόσχας. Ήταν η εξέλιξη της προσωπικής συλλογής και βιβλιοθήκης του Κόμη Νικολάι Ρουμιάντσεφ (1754-1826), τελευταίου απογόνου της οικογένειας αυτής.

## Ιστορία
Η συλλογή Ρουμιάντσεφ είχε ανοίξει για το κοινό το 1831. Βρισκόταν στον Σπίτι Ρουμιάντσεφ στην Αγγλική Προκυμαία στην Αγία Πετρούπολη. Το πιο πολύτιμο μέρος της συλλογής ήταν η βιβλιοθήκη της, η οποία από το 1845 ήταν παράρτημα της Αυτοκρατορικής Δημόσιας Βιβλιοθήκης. Ήταν "αντικείμενο πόθου" για τη Μόσχα η οποία δεν διέθετε βιβλιοθήκη. Ήταν ο πρίγκιπας Βλαντιμίρ ο οποίος πρότεινε να μεταφερθεί η βιβλιοθήκη στη Μόσχα. Η πρότασή του έγινε δεκτή από το Συμβούλιο των Υπουργών το 1861. 

Για να στεγαστεί το Μουσείο Ρουμιάντσεφ αγοράστηκε το Σπίτι Πάσκοφ απέναντι από το Κρεμλίνο. Η κάτοικοι της Αγίας Πετρούπολης δεν ήθελαν τη μετακόμιση αλλά δεν είχαν τη δυνατότητα να κάνουν τίποτα. Ο Αλέξανδρος Β' δώρισε τον τεραστίων διαστάσεων πίνακα *Η Εμφάνιση του Χριστού στο Λαό* (το αριστούργημα του Αλεξάντρ Ιβάνοφ) για τα εγκαίνια του μουσείου. Αφού μεταφέρθηκε στη Μόσχα και μετά, η Συλλογή Ρουμιάντσεφ διανθίστηκε παραπέρα με πολύτιμα αποκτήματα.

Το Μουσείο Ρουμιάντσεφ χωριζόταν στα τμήματα της ζωγραφικής, χαρακτικής, νομισματολογίας, και αρχαιολογίας. Ένα ακόμα Τμήμα, γνωστό ως Μουσείο Ντάσκοφ, ιδρύθηκε μετά την Παν-Ρωσική Εθνογραφική Έκθεση το 1867. Ήταν σημαντικό κέντρο εθνογραφίας, εκθέτοντας αντικείμενα που είχαν συλλέξει οι Γιούρι Λισιάνσκι και Ιβάν Κρούσενστερν, και άλλοι Ρώσοι περιηγητές.

## Διάλυση

Οι Σοβιετικές αρχές αποφάσισαν να κλείσουν το μουσείο το 1924. Παρά κάποιες αντίθετες γνώμες, η απόφαση εφαρμόστηκε το 1927: 

* η συλλογή χειρογράφων του μουσείου και τα *[[Αρχέτυπο (τυπογραφία)|αρχέτυπα]]* (λατινικά: *inculabulum*, βιβλία που τυπώθηκαν πριν το 1501) (μεταξύ των οποίων και το *Ευαγγέλιο του Αρχάγγελσκ*) αναδιοργανώθηκαν ως τη Βιβλιοθήκη Λένιν. 
* τα έργα της Ρωσικής τέχνης κατέληξαν στην Πινακοθήκη Τρετιάκοφ. 
* η συλλογή των κλασικών ζωγράφων απετέλεσαν τον πυρήνα της συλλογής του Μουσείου Πούσκιν.
* το Μουσείο Ντάσκοφ ενσωματώθηκε στο Μουσείο Λαών της ΕΣΣΔ.

## Σημειώσεις

## Παραπομπές


## Εξωτερικοί σύνδεσμοι
* The History of Rumyantsev Museum

Κατηγορία:Μουσεία στη Μόσχα
Μιναρές Τζαμ

Ο **Μιναρές της Τζαμ** όπως και τα αρχαιολογικά ερείπια της περιοχής βρίσκονται στην περιοχή Γχόρ δίπλα στο ποταμό Χάρι στο Αφγανιστάν. Βρίσκεται περίπου 100 χιλιόμετρα ανατολικά της πόλης Χεράτ και ο Μιναρές χτίστηκε το 1174-5 ή το 1194-5 από πλίνθους και έχει ύψος 65 μέτρα . Βρίσκεται δίπλα στο ποταμό Χάρι και περιτριγυρίζεται από βουνά τα οποία τα οποία φτάνουν τα 2400 μέτρα. Από 2002 το μνημείο αυτό βρίσκεται στον κατάλογο μνημείων παγκόσμιας κληρονομιάς της UNESCO.

## Παραπομπές



Κατηγορία:Ισλαμική αρχιτεκτονική
Κατηγορία:Μνημεία Παγκόσμιας Κληρονομιάς στο Αφγανιστάν
Κατηγορία:Μνημεία Παγκόσμιας Κληρονομιάς σε κίνδυνο
Χασάν Ταχσίν Πασάς

Ο **Χασάν Ταχσίν Πασάς** (1845-1918) ήταν Οθωμανός ανώτερος στρατιωτικός αξιωματούχος Ελληνικής καταγωγής. 
## Βιογραφία
[μικρογραφία|Επιχρωματισμένο χαρακτικό το οποίο αποδίδει την παράδοση της [Θεσσαλονίκη|Θεσσαλονίκης από τον Ταχσίν Πασά στον Αρχιστράτηγο και Διάδοχο Κωνσταντίνο (Συλλογές Πολεμικού Μουσείου).]]
Γεννήθηκε στο χωριό  Μεσαρέ της Αλβανίας (κοντά στη σημερινή Ερσέκα) και ήταν γόνος της ευγενούς αλβανικής οικογενείας των Μεσαρέ. Σπούδασε στη Ζωσιμαία Σχολή των Ιωαννίνων και μιλούσε άπταιστα ελληνικά.

Ως αξιωματικός του οθωμανικού στρατού υπηρέτησε για σαράντα χρόνια στην Κρήτη, τη Θεσσαλία, την Κωνσταντινούπολη, την Ήπειρο, την Αλβανία, τη Συρία και την Υεμένη.

Τον καιρό του Πρώτου Βαλκανικού Πολέμου ήταν διοικητής της 8ης Στρατιάς του Αυτοκρατορικού Οθωμανικού Στρατού της Μακεδονίας. Μετά την εκβίαση των Στενών του Σαρανταπόρου από τον ελληνικό στρατό, ο τουρκικός στρατός συμπτύχθηκε στην τοποθεσία των Γιαννιτσών, όπου έδωσε αμυντική μάχη με σκοπό να ανακόψει την πορεία του ελληνικού στρατού προς τη Θεσσαλονίκη. Η ελληνική νίκη όμως ήταν αποφασιστική και αυτό ώθησε τον Χασάν Ταχσίν Πασά να συνθηκολογήσει άνευ όρων και να παραδώσει την πόλη της Θεσσαλονίκης και 25.000 αιχμαλώτους στον ελληνικό στρατό., ενέργεια για την οποία καταδικάστηκε ερήμην σε θάνατο ως προδότης. Η παράδοση στον ελληνικό στρατό της Θεσσαλονίκης, που αποτελούσε μήλο της έριδος των βαλκανικών κρατών, κατέστησε την Ελλάδα το μεγάλο κερδισμένο του πολέμου.

Το πρωτόκολλο της παράδοσης έχει χαθεί από τα αρχεία του Γενικού Επιτελείου Στρατού, αλλά σώζεται ανυπόγραφο αντίγραφο στα γαλλικά. 

Μετά το πέρας των πολέμων έζησε στη Γαλλία και κατόπιν στην Ελβετία, όπου στάλθηκε από την κυβέρνηση Βενιζέλου για λόγους ασφάλειας και υγείας. Πέθανε στη Λωζάννη το 1918. 

Τα οστά του μεταφέρθηκαν το 1937 στον οικογενειακό τάφο των Μεσαρέ στο αλβανικό νεκροταφείο της Τριανδρίας στη Θεσσαλονίκη και, όταν το νεκροταφείο καταπατήθηκε, το 1983, στο οστεοφυλάκιο της Μαλακοπής. Από το 2002 βρίσκονται θαμμένα στο Στρατιωτικό Νεκροταφείο των Βαλκανικών Πολέμων στη Γέφυρα κοντά στη βίλα Μοδιάνο, που σήμερα λειτουργεί ως Μουσείο Βαλκανικών Πολέμων.

Είχε νυμφευτεί εξισλαμισμένη Ελληνίδα και γιος του ήταν ο ζωγράφος Κενάν Μεσαρέ.

## Παραπομπές


## Εξωτερικοί σύνδεσμοι
* 

Κατηγορία:Α΄ Βαλκανικός Πόλεμος
Κατηγορία:Οθωμανοί στρατιωτικοί των Βαλκανικών Πολέμων
Κατηγορία:Πασάδες της Οθωμανικής Αυτοκρατορίας
Κατηγορία:Απόφοιτοι της Ζωσιμαίας Σχολής
Κατηγορία:Οθωμανοί κυβερνήτες της Υεμένης
Κατηγορία:Οθωμανοί αλβανικής καταγωγής
Κύπελλο Πρωταθλητριών Ευρώπης στην καλαθοσφαίριση 1965-66

Η ένατη Ευρωλίγκα διεξήχθη από τις 3 Νοεμβρίου του 1965 έως την 1 Απριλίου του 1966. Τροπαιούχος αναδείχθηκε η Σίμενταλ Μιλάνο στο φάιναλ φορ που διεξήχθη στην Μπολόνια. Ήταν ο πρώτος της τίτλος. Στην δεύτερη θέση τερμάτισε η Σλάβια Πράγας και στην τρίτη, η ΤΣΣΚΑ Μόσχας. 

Η Α.Ε.Κ. σημείωσε την πρώτη μεγάλη επιτυχία της ελληνικής καλαθοσφαίρισης φτάνοντας στο «φάιναλ-φορ» του Κυπέλλου Πρωταθλητριών. Εκεί, με δύο ήττες (73-103} από τη Σλάβια Πράγας και (62-85) από την ΤΣΣΚΑ Μόσχας έμεινε 4η. 

## Προκριματικός Γύρος



## Όμιλοι
### Όμιλος Α

### Όμιλος Β

## Φάιναλ φορ
### Ημιτελικός

### Μικρός τελικός

### Tελικός

## Εξωτερικοί σύνδεσμοι
* linguasport.com

1965-66
Ευρωλιγκα ανδρων
Ευρωλιγκα ανδρων
Γενική Συνέλευση του Ιλινόι

Η **Γενική Συνέλευση του Ιλινόι** είναι το πολιτειακό νομοθετικό σώμα της πολιτείας του Ιλινόι των ΗΠΑ και περιλαμβάνει την Βουλή των Αντιπροσώπων του Ιλινόι και την Γερουσία του Ιλινόι. Η Γενική Συνέλευση δημιουργήθηκε από το πρώτο πολιτειακό σύνταγμα που υιοθετήθηκε το 1818. Η Γερουσία έχει 59 μέλη ενώ η Βουλή έχει 118.  Μια περιφέρεια της Γερουσίας δημιουργείται με τον συνδυασμό δύο περιφεειών της Βουλής.  Η τρέχουσα Γενική Συνέλευση είναι η 97η του Ιλινόι.

Η Γενική Συνέλευση συνέρχεται στο Πολιτειακό Καπιτώλιο του Ιλινόι στο Σπρίγνκφιλντ.

## Θητείες των μελών
Όλα τα μέλη της Βουλής των Αντιπροσώπων εκλέγονται για μια διετή θητεία χωρίς όρια θητείας.

Ο κύκλος θητειών της Γερουσίας είναι κλιμακωτός. Για να αποφευχθούν πλήρεις ανατροπές στη σύνθεση της γερουσία (παρεκτός μετά από μια παρεμβαλλόμενη Απογραφή), δεν εκλέγουν γερουσιαστές όλες οι περιφέρειες ταυτόχρονα. Κάθε περιφέρεια της Γερουσίας εκλέγει τα μέλη της για αν υπηρετήσουν δύο τετραετείς θητείες και μία μονοετή θητεία ανά δεκαετία. Η τοποθέτηση της διετούς θητείας στην δεκαετία διαφέρει από περιφέρεια σε περιφέρεια, με τις θητείες κάθε περιφέρειας να ορίζονται ως 2-4-4, 4-2-4, ή 4-4-2. Παρόμοια με τη Βουλή, οι Γερουσιαστές εκλέγονται επίσης χωρίς όρια θητείας.

## Αξιωματούχοι
Οι αξιωματούχοι κάθε σώματος της Γενικής Συνέλευσης εκλέγονται στην έναρξη κάθε άρτιου έτους. Οι Αντιπρόσωποι της Βουλής εκλέγουν από τα μέλη της έναν μιλητή και έναν προσωρινό Ομιλητή, τυπικά προερχόμενους από το πλειοψηφικό κόμμα του σώματος. Ο Πολιτειακός Γραμματέας του Ιλινόι συγκαλεί και επιβλέπει την εναρκτήρια συνεδρίαση της Βουλής και την ψηφοφορία για την επιλογή της ηγεσίας. Παρομοίως, οι γερουσιαστές εκλέγουν από το σώμα έναν Πρόεδρο της Γερουσίας, συγκεκλημένοι και υπό την επίβλεψη του κυβερνήτη. Από την υιοθέτηση του τρέχοντος Συντάγματος του Ιλινόι το 1970, ο Αναπληρωτής Κυβερνήτης του Ιλινόι δεν υπηρετεί σε καμία νομοεθτική θέση ως Πρόεδρος της Γερουσίας, και οι εξουσίες του αξιώματος του μεταφέρθηκαν σε άλλα αξιώματα.

### Περιορισμοί
Τα μέλη της Γενικής Συνέλευσης δεν μπορούν να φέρουν άλλα δημόσια αξιώματα ή να διοριστούν σε αξίωμα από τον κυβερνήτη, και οι μισθοί τους δεν μπορούν να αυξηθούν κατά την διάρκεια της θητείας τους.

## Εξουσίες βέτο
Η Γενική Συνέλευση έχει την εξουσία να υπερβεί βέτο των κυβερνητών μέσω μιας πλειοψηφίας τριών τετάρτων σε κάθε σώμα.
Ο κυβερνήτης έχει διαφορετικά είδη βέτο όπως ένα πλήρες βέτο και ένα βέτο ελάττωσης. Αν ο κυβερνήτης αποφασίσει ότι το νομοσχέδιο χρειάζεται αλλαγές, θα ζητήσει βέτο τροποποίησης.

## Εξωτερικοί σύνδεσμοι
*Illinois General Assembly

Κατηγορία:Ιλινόι
Ιλινοι
Νταβίντ Λουίζ

Ο **Νταβίντ Λουίζ** (22 Απριλίου 1987) είναι Βραζιλιάνος ποδοσφαιριστής που αγωνίζεται ως αμυντικός στην Πάφο.

## Καριέρα
### Βιτόρια
Ο Νταβίντ Λουίζ αγωνίστηκε για μία σεζόν στη βραζιλιάνικη Βιτόρια. Έκανε το ντεμπούτο του στον αγώνα εναντίον της Σάντα Κρουζ το 2006. Σκόραρε 3 φορές με τη φανέλα της Βιτόρια.

### Μπενφίκα
Το χειμώνα του 2007 ο Λουίζ πήγε σαν δανεικός στην Μπενφίκα. Το ντεμπούτο το έκανε σε έναν αγώνα του Κυπέλλου ΟΥΕΦΑ εναντίον της Παρί Σεν Ζερμέν. Το καλοκαίρι του 2007 υπέγραξε πενταετές συμβόλαιο με την πορτογαλική ομάδα. Τη σεζόν 2009-2010 μαζί με την Μπενφίκα κατακτά το Πρωτάθλημα Πορτογαλίας. 

### Τσέλσι
Στις 31 Ιανουαρίου 2011 ο Βραζιλιάνος ποδοσφαιριστής μεταγράφηκε στην Τσέλσι. Το ντεμπούτο το έκανε σε αγώνα μεταξύ της Τσέλσι και της Λίβερπουλ. Έχει κατακτήσει ένα Τσάμπιονς Λιγκ και ένα Κύπελλο Αγγλίας.

### Παρί Σεν Ζερμέν
Το καλοκαίρι του 2014 μετά απο μία πρόταση γύρω στις 50.000.000 λίρες ο Λουίζ μετακόμισε στο Παρίσι για λογαριασμό της Παρί Σεν Ζερμέν. Εκεί παρέμεινε για δύο σεζόν.

### Τσέλσι
Ο Βραζιλιάνος αμυντικός γύρισε πίσω στη Τσέλσι το καλοκαίρι του 2016 για ποσό των 38 εκατομμύρια ευρώ. Στη δεύτερη του θητεία στον σύλλογο, σήκωσε εκ νέου το Κύπελλο Αγγλίας και το Γιουρόπα Λιγκ, πρώτου φύγει το 2019.

### Άρσεναλ
Τον Αύγουστο του 2019, ο Νταβίντ Λουίζ ήθελε να υπογράψει στην αντίπαλη της Τσέλσι, Άρσεναλ, ενώ έφτασε και σε σημείο να σπέρνει από τις προπονήσεις για να δεχτεί η Τσέλσι τη μεταγραφή, η οποία κόστισε 8 εκατομμύρια λίρες. Το 2021, με την λήξη του συμβολαίου του, αποφάσισε να φύγει αντί να το ανανεώσει.

## Εθνική Βραζιλίας
Το 2010 ο Νταβίντ Λουίζ έκανε το επίσημο ντεμπούτο με την εθνική, ενώ στις 7 Σεπτεμβρίου 2012 έγινε ο αρχηγός της ομάδας αλλά αντικαταστήθηκε από τον Τιάγκο Σίλβα. 

## Τίτλοι

*Μπενφίκα
**Πρωτάθλημα Πορτογαλίας: 2010
**Κύπελλο Πορτογαλίας: 2009, 2010, 2011
*Τσέλσι
**Πρωτάθλημα Αγγλίας: 2017
**ΟΥΕΦΑ Τσάμπιονς Λιγκ: 2012
**Κύπελλο Αγγλίας: 2012, 2018
** Γιουρόπα Λιγκ: 2013, 2019
*Παρί Σεν Ζερμέν
**Πρωτάθλημα Γαλλίας: 2015, 2016
**Κύπελλο Γαλλίας: 2015, 2016
**Λιγκ Καπ Γαλλίας: 2015, 2016
**Σούπερ Καπ Γαλλίας: 2015, 2016

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Εσπόρτε Κλούμπε Βιτόρια
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Άρσεναλ
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Καμπεονάτο Μπραζιλέιρο Σέριε Γ
Κατηγορία:Παίκτες νικητές Κόπα Λιμπερταδόρες
Υπέρ Αδυνάτου

Ο ***Υπέρ Αδυνάτου*** είναι ρητορικός δικανικός λόγος του Λυσία που γράφτηκε μετά την πτώση των Τριάκοντα Τυράννων (403 π.Χ.) και εκφωνήθηκε από έναν ανάπηρο πολίτη (αδύνατο) που αγωνίζεται να υπερασπιστεί το δικαίωμά του για συνταξιοδότηση, το οποίο είχε καταγγείλει ένας συμπολίτης του γιατί τον θεωρούσε ικανό προς εργασία.

Ο λόγος φαίνεται να εκφωνήθηκε αμέσως μετά την πτώση των τριάντα Τυράνννων, γιατί ο αδύνατος, ισχυρίζεται ότι ήταν με τους δημοκρατικούς αυτοεξόριστος στη Χαλκίδα.

Ο Αριστοτέλης τον επαίνεσε και τον συμπεριέλαβε στους πειστικούς λόγους. 

## Παραπομπές


## Πηγές
*Οργανισμός Εκδόσεως Διδακτικών Βιβλίων (ΟΕΔΒ-Για τους μαθητές της Δ΄ τάξεως του εξαταξίου Γυμνασίου) Λυσίας, Υπέρ αδυνάτου, 1961

## Εξωτερικοί σύνδεσμοι

Κατηγορία:Αττικό Δίκαιο
Κατηγορία:Αρχαία αθηναϊκή κοινωνία
Κατηγορία:Δικανικοί λόγοι
Νομοθετικό Σώμα της Αλάσκας

Το **Νομοθετικό Σώμα της Αλάσκας** είναι το πολιτειακό νομοθετικό σώμα της πολιτείας της Αλάσκας. Είναι διθάλαμος νομοθετικό σώμα, αποτελούμενο από την Πολιτειακή Βουλή των Αντιπροσώπων της Αλάσκας, με 40 μέλη, και την Γερουσία της Αλάσκας, με 20 μέλη.

Με σύνολο 60 νομοθετών, το Νομοθετικό Σώμα της Αλάσκας είναι το μικρότερο διθάλαμο πολιτειακό νομοθετικό σώμα στις Ηνωμένες Πολιτείες και το δεύτερο μικρότερο από όλα τα πολιτειακά νομοθετικά σώματα (μόνο το 49μελές μονοθάλαμο Νομοθετικό Σώμα της Νεμπράσκα είναι μικρότερο). Δεν υπάρχουν όρια θητείας για οποιοδήποτε σώμα.

Το Νομοθετικό Σώμα, συνέρχεται στο μέγαρο του Πολιτειακού Καπιτωλίου στο Τζούνο.

## Συνεδριάσεις
Οι ετήσιες συνεδριάσεις αρχίζουν τον Ιανουάριο και περιορίζονται από νόμο σε 90 ημερολογιακές ημέρες. Ειδικές συνεδριάσεις 30 ημερολογιακών ημερών μπορούν ανασυγκληθούν με τη συναίνεση των δύο τρίτων κάθε σώματος.

## Μη επαγγελματικό νομοθετικό σώμα
Αντίθετα με άλλα πολιτειακά νομοθετικά σώματα με μακρύτερες συνεδριάσεις, το συγκριτικά μικρό Νομοθετικό Σώμα της Αλάσκας επιτρέπει στους νομοθέτες να διατηρήσουν επαγγελματικές δραστηριότητες, ειδικά στις πολλές εποχικές βιομηχανίες της πολιτείας, όπως η αλιεία και ο τουρισμός.

## Αναφορές


## Εξωτερικοί σύνδεσμοι
* Alaska Legislature 
* Senate Bipartisan Working Group Bipartisan leadership organization
* Republican Senate Caucus
* House Majority Organization  Bipartisan leadership organization
* House Democratic Legislators

Αλασκα
Νομοθ
Κόμμα Ένωσης (Νήσοι Φερόες)

Το **Κόμμα Ένωσης** () είναι πολιτικό κόμμα των Νήσων Φερόες. Το κόμμα επιθυμεί τη διατήρηση της ένωσης των Νήσων Φερόες με τη Δανία. Αρχηγός του κόμματος είναι ο  Μπάρδουρ α Στέιγκ Νίλσεν από το 2015, ο οποίος είναι, επίσης, και πρωθυπουργός από το 2019. 

Στις εκλογές του 2008, το κόμμα κέρδισε το 21% των ψήφων και 7 από τις συνολικά 33 έδρες του κοινοβουλίου των Νήσων Φερόες. Μετά τις εκλογές, σχηματίστηκε κυβέρνηση από το κόμμα με πρωθυπουργό τον Κάι Λέο Γιοχάνεσεν. 

Στις δανικές εκλογές του 2008, το κόμμα κέρδισε το 23,5% των ψήφων και μία από τις δύο έδρες των Νήσων Φερόες στο Φόλκετινγκ. 
## Παραπομπές


Κατηγορία:Πολιτικά κόμματα των Νήσων Φερόες
Κατηγορία:Φιλελεύθερα-Συντηρητικά κόμματα
GS

Η συντομογραφία λατινικών χαρακτήρων **GS** ή **gs**, μπορεί να αναφέρεται:

## Γεωγραφικοί προσδιορισμοί
*Στους Νήσους Νότια Γεωργία και Νότιες Σάντουιτς, βρετανικό υπερπόντιο έδαφος , κατά ISO 3166-2
**Ως .gs, στον top-level domain κωδικό για τους Νήσους Νότια Γεωργία και Νότιες Σάντουιτς στο διαδίκτυο.

## Άλλες χρήσεις
*Στην Γκάους (μονάδα μέτρησης) ως **Gs**
*Στον καταχωρητή **GS**, στην αρχιτεκτονική x86 στους υπολογιστές.
*Στην Goldman Sachs, διεθνή τράπεζα επενδύσεων.
*Στο Citroën GS, γαλλικό αυτοκίνητο.
GT

Η συντομογραφία λατινικών χαρακτήρων **GT** ή **Gt** ή **gt**, μπορεί να αναφέρεται:

## Γεωγραφικοί προσδιορισμοί
*Στη Γουατεμάλα, χώρα της Κεντρικής Αμερικής , κατά ISO 3166-2
**Ως .gt, στον top-level domain κωδικό για τη Γουατεμάλα στο διαδίκτυο.
*Στην Τζώρτζταουν (Γουιάνα), πρωτεύουσα της Γουιάνας.

## Άλλες χρήσεις
* Στο GT (Giga Tesla), πολλαπλάσιο μονάδας μέτρησης ίσο με 109 Τέσλα.
* Στο Gt (Giga Tone), πολλαπλάσιο μονάδας μέτρησης ίσο με 109 Τόνους.
* Στην κατηγορία αυτοκινήτων **GT** (Grand Tourer) στα ιταλικά (Grand Turismo) και στα ελληνικά Μεγάλου τουρισμού.
* Σε διάφορα μοντέλα αυτοκινήτων, όπως Ford GT, Opel GT, Alfa Romeo GT.
* Στην σειρά βίντεοπαιχνιδιών της Polyphony Digital.